SLOVO, KTORÉ
VŠETKO MENÍ

Viac než dvadsať storočí boli slová vo Svätom písme opradené tajomstvom, zahmlievali sa a takmer všetci, čo si ich prečítali, si ich vykladali nesprávne. Iba zopár jedincov v dejinách ľudstva si uvedomovalo, že ide o rébus a že len čo ho rozlúštite – len čo odhalíte tajomstvo –, pred očami sa vám zjaví nový svet.

Vo svojej knihe Zázrak Rhonda Byrne odkrýva poznanie, ktoré môže ľuďom od základu zmeniť život. Vzápätí vás počas fantastickej 28-dňovej cesty naučí, ako toto poznanie uplatníte v každodennom živote.

Nezáleží na tom, kto ste, kde ste a aká je vaša terajšia životná situácia, Zázrak vám nadobro zmení celý život.

Rhonda Byrne

The Magic

Copyright © 2012 by Making Good LLC. THE SECRET and The Secret logo are registered trademarks of TS Production Limited Liability Company, acting through its registered branch, TS Ltd., Luxembourg Branch.

www.thesecret.tv

All rights reserved including the right of reproduction

in whole or in part in any form.

Translation © 2013 by Izabela Bérešová a Zora Ličková

Slovak edition © 2013 by Ikar, 2013 (elektronická verzia) by Ikar

Všetky práva vyhradené. Nijaká časť tejto knihy sa nesmie reprodukovať, kopírovať, ukladať alebo vysielať akýmkoľvek spôsobom – grafickým, elektronickým ani mechanickým vrátane fotokopírovania, nahrávania alebo prostredníctvom systémov na ukladanie a vyhľadávanie informácií – bez predchádzajúceho písomného súhlasu Atria Books, okrem zákonom povolených prípadov.

Informácie v tejto knihe sú určené na vzdelávanie, nie na diagnostické účely, neslúžia ako lekársky predpis alebo odporúčaná liečba akéhokoľvek zdravotného problému ani ako náhrada finančného plánovania. Tieto informácie neslúžia ako náhrada konzultácie s kompetentným zdravotníckym profesionálom alebo finančným poradcom. Obsah tejto knihy môže slúžiť ako doplnok rozumného a zodpovedného programu predpísaného profesionálnym zdravotníckym pracovníkom alebo finančným poradcom. Autor ani vydavateľ nijako nezodpovedajú za nesprávne použitie tohto materiálu.

Z anglického originálu The Magic, vydaného roku 2012

vydavateľstvom ATRIA BOOKS, A Division of Simon & Schuster, Inc.,

preložili Izabela Bérešová a Zora Ličková.

Redigovala Ina Martinová.

Technická redaktorka Helena Oleňová.

Grafický dizajn Nic George pre Making Good LLC.

Grafická úprava Gozer Media P/L (Austrália), www.gozer.com.au,

pod vedením Making Good LLC Fotografie vnútri knihy Raphael Kilpatrick

pod vedením Making Good LLC.

Vydalo vydavateľstvo Ikar, a. s., Bratislava roku 2013

ako svoju 329. publikáciu v elektronickej podobe.

Sadzba a zalomenie do strán ITEM, spol. s r. o., Bratislava.

ISBN 978-80-551-3290-7

„Takýmto spôsobom získate všetku slávu sveta.“

SMARAGDOVÁ DOSKA (OKOLO 5000 – 3000 PRED N. L.)

Venované Vám.

Nech Vám zázrak otvorí nový svet a prinesie radosť do celej existencie.

To želám Vám i celému svetu.

POĎAKOVANIE

Keď si sadnem a začnem písať knihu, tvorba sa rozvíja ako radostný, no osamelý proces: som pri ňom iba ja a vesmír. Potom sa kruh rozširuje a zahŕňa čoraz viac ľudí, z ktorých všetci prispievajú svojimi odbornými znalosťami, až kým konečne nedržíte v rukách hotovú novú knihu. Títo ľudia boli súčasťou tohto čoraz širšieho tvorivého kruhu, ktorý umožnil, aby sa The Magic (Zázrak) dostal až k vám.

Ďakujem, ďakujem, ďakujem: svojej dcére Skye, ktorá neúnavne pracovala po mojom boku na redakčných úpravách textu spolu s Joshom Goldom, ktorý prispel svojimi prírodovednými vedomosťami a výskumnými schopnosťami k tomu, aby som dokázala zjednotiť vedecké objavy s náboženskými citátmi. Ďakujem svojej redaktorke Cindy Blackovej z vydavateľstva Beyond Words za jej priamočiary redaktorský prístup a skúmavé otázky, ktoré zo mňa urobili lepšiu spisovateľku. Ďakujem Nicovi Georgeovi za tvorivú víziu, v súlade s ktorou zachytil zázrak grafikami vnútri knihy a na prednej obálke.

Shamusovi Hoarovi a Carle Thorntonovej z Gozer Media ďakujem za finalizáciu grafického dizajnu a za úpravy knihy. Ďakujem tímu Tajomstva, ktorý mi pomohol novú knihu rozšíriť po svete a ktorý je oporou mojej práce, predovšetkým svojej sestre Jan Childovej, ktorá je hlavou celého vydavateľského tímu, Andrei Keirovej, ktorá vedie náš kolosálny kreatívny tím, Paulovi Harringtonovi a svojej sestre Glende Bellovej, ktorí spoločne s fotografom Rafaelom Kilpatrickom a so zvyškom tímu pracovali na vytvorení zázračných obrázkov v tejto knihe. A ďakujem ostatným členom tímu Tajomstva za ich neoceniteľnú prácu „v zákulisí“. Sú to: Don Zyck, Mark O’Connor, Mike Gardiner, Lori Sharapovová, Cori Johansingová, Chye Lee, Peter Byrne a moja dcéra Hayley.

Ďakujem, ďakujem, ďakujem svojim vydavateľom Atria Books a Simon & Schuster: Carolyn Reidyovej, Judith Currovej, Darlene DeLillovej, Twisne Fanovej, Jamesovi Pervinovi, Kimberly Goldsteinovej a Isolde Sauerovej. Mať takýto úžasný tím ľudí je pre mňa hotovým požehnaním.

Ďakujem, ďakujem, ďakujem Angelovi Martinovi Velayosovi za jeho duchovné rady, lásku a múdrosť, svojej sestre Pauline Vernonovej a mojim najdrahším priateľom a rodine za ich sústavnú podporu a nadšenie pre moju prácu. A moja najhlbšia vďaka patrí tým ľuďom z minulých storočí, ktorí odhalili pravdy o živote a svoje slová nám zanechali v písomnej podobe, aby sme ich mohli objaviť presne v tom pravom čase – v tom nedefinovateľnom okamihu, v ktorom sa náš život mení a máme zrazu oči, ktoré vidia, a uši, ktoré počujú.

VERÍTE NA ZÁZRAKY?

„Tí, čo na zázraky neveria, nikdy ich ani nezažijú.“

ROALD DAHL (1916 – 1990)
SPISOVATEĽ

Pamätáte sa, ako ste sa dívali na život premknutí úžasom a bázňou, keď ste boli malí? Život bol zázračný a napínavý a i tie najmenšie maličkosti vás napĺňali krajným vzrušením. Fascinovala vás inovať na tráve, motýľ, čo sa mihol vzduchom, alebo hocijaký zvláštny list či kameň na zemi.

Keď vám vypadol zub, tešili ste sa, pretože to znamenalo, že vás v noci navštívi víla Zubnička, a počítali ste, koľko dní ešte zostáva do čarovného Štedrého večera. Hoci ste nemali ani potuchy, ako sa dedovi Mrázovi podarí navštíviť všetky deti na svete za jedinú noc, nejako sa mu to podarilo a nikdy vás nesklamal.

Soby vedeli lietať, v záhrade žili víly, domáce zvieratá boli ako ľudia, hračky ožívali, sny sa plnili a mohli ste sa dotknúť hviezd. Srdce ste mali plné radosti, vaša predstavivosť nepoznala hraníc a verili ste, že život je zázračný!

Mnohí sme ako deti zažili ten skvelý pocit, že všetko je, ako má byť, každý deň prináša ďalšie vzrušujúce dobrodružstvá a že nám nikdy nič nepokazí radosť z toho, aké je všetko zázračné. Ale vyrástli z nás dospelí ľudia, podpísali sa na nás povinnosti, problémy a ťažkosti, prišli sme o ilúzie a zázraky, v ktoré sme kedysi ako deti verili, vyprchali a vytratili sa. Toto je jeden z dôvodov, prečo v dospelosti tak radi trávime čas v prítomnosti detí, aby sme ten pocit znovu čo i len na chvíľu zažili.

Chcem vám povedať, že zázraky, v ktoré ste kedysi verili, sú skutočné a nesprávny je ten rozčarovaný „dospelácky“ pohľad na život. Zázraky v živote sú skutočné – také skutočné ako vy sami. Faktom je, že život môže byť oveľa zázračnejší, než ste si kedy v detstve mysleli, a úchvatnejší, úžasnejší a vzrušujúcejší než čokoľvek, čo ste doteraz zažili. Keď budete vedieť, čo máte robiť, aby ste vyvolali zázrak, začnete žiť život svojich snov. A vtedy sa začudujete, ako ste len mohli prestať veriť na zázraky života!

Možno neuvidíte lietať soba, ale uvidíte, ako sa vám to, po čom ste vždy túžili, začne zjavovať pred očami a ako sa odrazu začnú diať veci, o ktorých ste tak dlho snívali. Nikdy sa presne nedozviete, ako sa všetko dalo dohromady, aby sa vaše sny mohli splniť, pretože zázraky pôsobia v ríši neviditeľného – a to je na tom to najvzrušujúcejšie!

Ste pripravení znovu zažiť zázraky? Ste pripravení na to, aby vás každý deň napĺňal úžasom a údivom, ako keď ste boli malí? Pripravte sa na zázrak!

Naše dobrodružstvo sa začína pred dvetisíc rokmi, keď do posvätného textu ukryli informáciu, ktorá dokáže zmeniť celý život...

ODHALENIE VEĽKÉHO TAJOMSTVA

Nasledujúci úryvok pochádza z Matúšovho evanjelia v Biblii a mnohí ľudia si nad ním po stáročia lámali hlavu, zle ho chápali a boli z neho zmätení.

„Lebo tomu, kto má, bude dané a bude mať hojnosť. Tomu však, kto nemá, bude odňaté aj to, čo má.“

Musíte uznať, že keď si ten úryvok prečítate, pripadá vám nespravodlivý, pretože sa zdá, že hovorí o tom, že bohatí sa stanú ešte bohatšími a chudobní ešte chudobnejšími. No tento citát ukrýva hádanku, ktorú treba rozlúštiť, záhadu, ktorú treba odhaliť, a keď to zistíte, otvorí sa pred vami nový svet.

Riešenie tejto záhady, ktoré po stáročia unikalo toľkým ľuďom, spočíva v jedinom slove, ktoré je tu skryté: vďačnosť.

„Lebo tomu, kto má vďačnosť, bude dané a bude mať hojnosť. Tomu však, kto vďačnosti nemá, bude odňaté aj to, čo má.“

Odhalením jediného skrytého slova nezrozumiteľný text začal dávať dokonalý zmysel. Prešlo dvetisíc rokov, odkedy tieto slová boli zaznamenané, ale platia rovnako dnes ako kedykoľvek predtým: ak si nenájdete čas na prejavenie vďačnosti, nikdy nebudete mať viac a prídete aj o to, čo máte. A prísľub zázračných dejov, ktoré sa spúšťajú vďačnosťou, spočíva v týchto slovách: Ak ste vďační, dostanete viac a budete mať hojnosť!

Prísľub vďačnosti z Koránu vyznieva rovnako dôrazne:

„I (spomeňte si, keď) Pán vyhlásil: ,Ak budete vďační, rozmnožím pre vás dobré, ale ak budete nevďační, potom veru môj trest bude prísny.‘“

Bez ohľadu na to, ktoré náboženstvo vyznávate a či ste pobožní, alebo nie, tieto slová z Biblie a Koránu platia aj pre vás a váš život. Opisujú základný vedecký a vesmírny zákon.

Je to vesmírny zákon

Vďačnosť pôsobí prostredníctvom vesmírneho zákona, ktorý riadi celý náš život. Podľa zákona príťažlivosti, ktorý riadi všetku energiu nášho vesmíru od vytvárania atómov až po pohyb planét, „Podobné priťahuje podobné“. Zákon príťažlivosti spôsobuje, že bunky každého živého tvora držia pokope rovnako ako látka tvoriaca každý hmotný predmet. V živote sa týmto zákonom riadia aj vaše myšlienky a pocity, pretože i tie tvorí energia. Preto všetko, na čo myslíte, všetko, čo cítite, k sebe priťahujete.

Ak si myslíte: „Nemám rád svoju prácu.“ – „Nemám dosť peňazí.“ – „Neviem si nájsť dokonalého partnera.“ – „Nestíham platiť účty.“ – „Zdá sa mi, že na mňa niečo lezie.“ – „On/ona si ma neváži.“ – „Nevychádzam dobre s rodičmi.“ – „Mám problémy s dieťaťom.“ – „Mám pokazený život.“ – „Nefunguje mi manželstvo.“ – potom musíte takých skúseností pritiahnuť k sebe viac.

Ale ak myslíte na to, za čo ste vďační, ako: „Milujem svoju prácu.“ – „Rodina mi je veľkou oporou.“ – „Bol/a som na tej najlepšej dovolenke.“ – „Dnes sa cítim úžasne.“ – „Vrátili mi veľmi veľa na daniach.“ – „Boli sme so synom stanovať a užili sme si skvelý víkend.“ – a úprimne pritom cítite vďačnosť, zákon príťažlivosti hovorí, že si takto do života pritiahnete viac toho istého. Funguje to rovnakým spôsobom, akým magnet priťahuje kovy. Vaša vďačnosť je magnetická, a čím vďačnejší budete, tým väčšiu hojnosť zmagnetizujete. Je to vesmírny zákon!

Už ste isto počuli príslovia ako „Ako si kto ustelie, tak bude spať,“ a „Aký požičaj, taký vráť.“ Tieto príslovia opisujú ten istý zákon a takisto aj jeden zo základných princípov vesmíru, ktorý objavil Isaac Newton.

Medzi Newtonove vedecké objavy patria základné zákony mechaniky vo vesmíre, z ktorých jeden znie:

Každá akcia vždy vyvoláva rovnako veľkú reakciu opačného smeru.

Keď myšlienku vďačnosti dosadíte do Newtonovho zákona, jeho znenie bude: Každá akcia vďačnosti vždy vyvoláva rovnako veľkú reakciu dávania. A to, čo dostanete, sa rozsahom bude vždy rovnať rozsahu vašej vďačnosti. Znamená to, že už samotná vďačnosť vyvoláva reakciu dávania! A čím je vaša vďačnosť úprimnejšia a hlbšia (inými slovami, čím ste vďačnejší), tým viac dostanete.

Zlatá niť vďačnosti

Podľa najstarších záznamov ľudského pokolenia spred tisícich rokov sa už vtedy kázalo o sile vďačnosti a aj sa využívala, a od tých čias si ju ľudia odovzdávajú, šíri sa po kontinentoch a preniká jednou civilizáciou a kultúrou po druhej. Jadro všetkých veľkých náboženstiev, medzi ktoré patria kresťanstvo, islam, judaizmus, buddhizmus, sikhizmus a hinduizmus, tvorí vďačnosť.

Prorok Mohamed povedal, že vďačnosť za hojnosť, ktorej sa vám dostalo, je najlepšou zárukou toho, že túto hojnosť budete dostávať aj naďalej.

Buddha povedal, že máte dôvod len na vďaku a radosť.

Lao-c’ povedal, že ak máte radosť z toho, ako sa veci majú, bude vám patriť celý svet.

Krišna povedal, že všetko, čo sa mu ponúkne, s radosťou prijíma.

Kráľ Dávid hovoril o oslavovaní celého sveta, všetkého medzi nebom a zemou.

A Ježiš sa poďakoval pred každým zázrakom, ktorý vykonal.

Od austrálskych aborigénov po afrických Masajov a Zuluov, od amerických Navajov, Šoniov a Čerokézov po Tahiťanov, Inuitov a Maorov praktizovanie vďačnosti je podstatou väčšiny domorodých tradícií.

„Keď sa ráno prebudíte, vzdajte vďaku za ranné svetlo, za svoj život a silu. Vzdajte vďaku za potravu a radosť zo života. Ak nevidíte nič, za čo by ste mohli byť vďační, chyba je vo vás.“

TECUMSEH (1768 – 1813) NÁČELNÍK INDIÁNSKEHO KMEŇA ŠONIOV

Dejiny sú plné slávnych postáv, ktoré praktizovali vďačnosť a svojimi výkonmi sa zaradili medzi najvýznamnejších ľudí, akí kedy žili: Gándhí, Matka Tereza, Martin Luther King Jr., dalajláma, Leonardo da Vinci, Platón, Shakespeare, Ezop, Blake, Emerson, Dickens, Proust, Descartes, Lincoln, Jung, Newton, Einstein a mnoho, mnoho ďalších.

Vedecké objavy Alberta Einsteina zmenili spôsob, akým chápeme vesmír. Keď sa ho opýtali na jeho monumentálne úspechy, hovoril iba o vďačnosti voči druhým ľuďom. Jeden z najbrilantnejších mozgov všetkých čias denne nastokrát ďakoval iným za prácu, ktorú odviedli!

Je niečo čudné na tom, že mnohé z tajomstiev života boli vyjavené práve Albertovi Einsteinovi? Je niečo čudné na tom, že Albert Einstein urobil niektoré z najväčších vedeckých objavov v dejinách? Každučký deň svojho života praktizoval vďačnosť a za to sa mu dostalo hojnosti v mnohých jej formách.

Keď sa opýtali Isaaca Newtona, ako sa mu podarilo dosiahnuť vedecké objavy, povedal, že stál na pleciach velikánov. Isaac Newton, ktorého dielo je podľa nedávneho hlasovania najväčším prínosom pre vedu a ľudstvo, bol vďačný mužom a ženám, čo žili pred ním.

Vedci, filozofi, vynálezcovia, objavitelia a proroci, ktorí praktizovali vďačnosť, sa tešili z jej účinkov a väčšina z nich vedela o jej prirodzenej sile. O sile vďačnosti však ešte ani dnes väčšina ľudí nevie, pretože na to, aby ste jej zázračné pôsobenie pocítili vo svojom živote, musíte ju praktizovať!

Môj objav

Môj príbeh je dokonalým príkladom toho, aký život má človek, ktorý o vďačnosti nevie, a čo sa udeje, keď sa vďačnosť stane súčasťou jeho života.

Keby sa ma pred šiestimi rokmi niekto opýtal, či som vďačný človek, odpovedala by som: „Áno, pravdaže som vďačný človek. Poďakujem sa, keď dostanem darček, keď mi niekto otvorí dvere alebo niečo pre mňa urobí.“

Pravda je však taká, že som vôbec nebola vďačným človekom. Nevedela som, čo to naozaj znamená byť vďačná a že keď príležitostne poviem ďakujem, ešte to zo mňa nerobí vďačného človeka.

Môj život bez vďačnosti bol poriadne náročný. Mala som dlhy, ktoré každý mesiac o čosi narástli. Pracovala som ozaj tvrdo, ale moja finančná situácia sa vôbec nelepšila. Snažila som sa udržať krok s rastúcimi dlžobami a záväzkami a stres tvoril stály podtón môjho života. Moje vzťahy boli ako na hojdačke, raz prijateľné, raz katastrofálne, pretože som nikdy nemala na nikoho dosť času.

Môj telesný stav sa síce dal označiť za „zdravý“, no na konci každého dňa som sa cítila vyčerpaná, počas chrípkového obdobia som bola často chorá a chytila som každú chorobu, čo práve kolovala. Chvíle šťastia som zažívala, keď sme išli von s priateľmi alebo keď som bola na dovolenke, kým ma neprevalcovala realita, že budem musieť pracovať ešte tvrdšie, aby som za tieto radosti mohla zaplatiť.

Nežila som. Iba som prežívala – zo dňa na deň, od výplaty k výplate, a keď sa mi podarilo jeden životný problém vyriešiť, hneď sa vyskytli ďalšie.

Ale potom sa niečo prihodilo a od toho dňa sa všetko v mojom živote zmenilo. Odhalila som isté tajomstvo o živote a tento môj objav ma doviedol k tomu, že som okrem iného začala každý deň praktizovať vďačnosť. Následkom toho sa v mojom živote všetko zmenilo, a čím viac som praktizovala vďačnosť, tým zázračnejšie výsledky to prinášalo. Môj život sa skutočne stal zázračným.

Po prvý raz v živote som nemala žiadne dlhy a krátko nato som mala toľko peňazí, koľko som potrebovala, aby som mohla robiť, čokoľvek som si zmyslela. Problémy so vzťahmi, prácou a zdravím pominuli a namiesto toho, aby som denne čelila prekážkam, moje dni sa začali plniť jednou dobrou vecou za druhou. Zdravie a energia sa mi dramaticky zlepšili a cítila som sa lepšie, ako keď som mala dvadsať. Moje vzťahy teraz majú väčší zmysel a v priebehu niekoľkých mesiacov som si so svojou rodinou a priateľmi užila viac dobrého než za celé roky predtým.

Čo je však najdôležitejšie, cítila som sa šťastnejšia, než som si vôbec dokázala predstaviť. Bola som blažene šťastná – šťastnejšia než kedykoľvek predtým. Vďačnosť ma zmenila a celý môj život sa zázračne premenil.

VNESTE SI DOŽIVOTA ZÁZRAK

Nezáleží natom, kto ste, kde avakých podmienkach sa práve nachádzate, zázračná sila vďačnosti zmení celý váš život!

Dostala som listy odtisícok ľudí vnajhorších situáciách, aké si viete predstaviť, ktorí svoj život úplne zmenili praktizovaním vďačnosti. Bola som svedkom zázračných uzdravení, keď sa už zdalo, že niet nádeje. Videla som, ako sa zachránili manželstvá aako sa zrozbitých vzťahov vytvorili vynikajúce vzťahy. Sledovala som, ako ľudia žijúci vúplnej chudobe začali prosperovať aako ľudia trpiaci depresiou razom prešli doradostného anapĺňajúceho života.

Vďačnosť dokáže vaše vzťahy ako šibnutím čarovného prútika premeniť naradostné azmysluplné bez ohľadu nato, vakom stave sú teraz. Vďačnosť vám zázračne prinesie prosperitu, aby ste mali peniaze amohli robiť, čo chcete. Zlepší vám zdravie aprinesie také šťastie, aké ste nikdy predtým nepocítili. Vďačnosť urobí zázraky, aby sa urýchlila vaša kariéra, aby ste dosiahli väčší úspech, aprinesie vám vysnívané zamestnanie alebo čokoľvek, čo si želáte robiť. Vďačnosť je vlastne spôsob, ako dosiahnuť všetko, čím sa chcete stať, čo chcete robiť alebo mať. Zázračná moc vďačnosti premení váš život nazlato!

Pri praktizovaní vďačnosti pochopíte, prečo sa určité veci vo vašom živote skončili zle aprečo niečo vo vašom živote chýba. Keď si zvďačnosti urobíte spôsob života, každé ráno sa budete budiť sradosťou, že žijete. Zrazu sa doživota úplne zamilujete. Všetko pôjde zdanlivo bez námahy. Budete sa cítiť ľahkí ako pierko ašťastnejší než kedykoľvek predtým. Keď prídu ťažkosti, budete ich vedieť prekonávať aučiť sa znich. Každý deň bude zázračný, každý deň bude ešte oveľa zázračnejší, ako keď ste boli malí.

Je váš život zázračný?

Hneď nasebe uvidíte, doakej miery ste vo svojom živote využívali vďačnosť. Len sa pozrite navšetky hlavné oblasti svojho života: financie, zdravie, šťastie, kariéru, domov avzťahy. Oblasti života, ktoré sú bohaté askvelé, sú tie, vktorých ste uplatňovali vďačnosť, anásledkom toho zažívate zázraky. Oblasti, ktoré nie sú bohaté askvelé, sú také následkom nedostatku vďačnosti.

Jednoduchým faktom je, že keď nie ste vďační, nemôžete dostať viac. Zabránili ste tomu, aby sa zázraky vo vašom živote diali ďalej. Keď nie ste vďační, zastavíte prílev lepšieho zdravia, lepších vzťahov, väčšej radosti, väčšieho množstva peňazí anapredovanie vpráci, kariére alebo podnikaní. Aby ste mohli dostávať, musíte dávať. To je zákon. Vďačnosť znamená vzdávanie vďaky abez nej sa odseknete odzázraku aoddostávania toho, čo vživote chcete.

Podstatou nevďačnosti je, že keď nie sme vďační, berieme: berieme veci vo svojom živote ako samozrejmosť. Keď berieme všetko ako samozrejmé, neúmyselne sa oto pripravujeme. Zákon príťažlivosti hovorí, že podobné si hľadá podobné, apreto keď niečo berieme ako samozrejmosť, následkom toho oniečo prídeme. Nezabúdajte: „Tomu, kto vďačnosť nemá, bude odňaté aj to, čo má.“

Dozaista ste už boli vďační vrôznych obdobiach svojho života, ale aby ste videli zázrak adosiahli radikálnu zmenu svojich súčasných podmienok, musíte vďačnosť praktizovať aurobiť si znej svoj nový spôsob života.

Zázračná formulka

„Vedomosť je poklad, ale kľúčom knemu je cvik.“

IBN CHALDÚN AL MUAQADDIMA (1332 – 1406)
UČENEC AŠTÁTNIK

Vdávnych mýtoch alegendách sa hovorí, že človek musí najskôr vysloviť „čarovné slová“. Rovnako to funguje, ak chcete použiť zázračnú silu vďačnosti; najprv musíte povedať zázračné slovo ďakujem. Ani nejdem vysvetľovať, aké je slovo ďakujem pre váš život dôležité. Aby ste vďačnosťou žili amohli vo svojom živote zažívať zázraky, ďakujem sa musí stať slovom, ktoré budete zámerne vyslovovať apreciťovať častejšie než iné slová. Musíte sa s ním úplne stotožniť. Ďakujem je most, poktorom sa dostanete zmiesta, kde ste teraz, kživotu, oakom snívate.

Zázračná formulka:

Zámerne si pomyslite avyslovte zázračné slovíčko ďakujem.

Čím častejšie si zámerne pomyslíte zázračné slovíčko ďakujem avyslovíte ho, tým väčšiu vďačnosť pocítite.

Čím vďačnejšie myšlienky budete zámerne udržiavať vo svojej mysli apreciťovať ich, tým väčšej hojnosti sa vám dostane.

Vďačnosť je pocit. Pri praktizovaní vďačnosti je teda hlavným cieľom vedome ačo najsilnejšie ju pociťovať, pretože práve sila vášho pocitu je to, čo urýchľuje zázračné dianie vo vašom živote. Newtonov zákon je jasný – čo dáte, to aj rovnakou mierou dostanete. To znamená, že ak posilníte svoj pocit vďačnosti, jej následky vo vašom živote budú narastať, aby sa vyrovnali vášmu pocitu. Čím skutočnejší bude váš pocit, čím úprimnejšiu vďačnosť pocítite, tým rýchlejšie sa zmení váš život.